**Ministru kabineta noteikumu projekta**

**“Grozījumi Ministru kabineta 2014. gada 8. jūlija noteikumos Nr. 388 “Elektrisko un elektronisko iekārtu kategorijas un marķēšanas prasības un šo iekārtu atkritumu apsaimniekošanas prasības un kārtība” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks(500 zīmes bez atstarpēm) | Saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu anotācijas kopsavilkums nav aizpildāms.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2014. gada 8. jūlija noteikumos Nr. 388 “Elektrisko un elektronisko iekārtu kategorijas un marķēšanas prasības un šo iekārtu atkritumu apsaimniekošanas prasības un kārtība” (turpmāk – noteikumu projekts) izdots saskaņā ar Atkritumu apsaimniekošanas likuma 24. panta pirmo daļu un 29. panta 1., 2., 3. un 4. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Piemērojot Ministru kabineta 2014. gada 8. jūlija noteikumus Nr. 388 “Elektrisko un elektronisko iekārtu kategorijas un marķēšanas prasības un šo iekārtu atkritumu apsaimniekošanas prasības un kārtība” (turpmāk – MK noteikumi Nr. 388), ir konstatētas šādas problēmas:1) Atbilstoši MK noteikumu Nr. 388 2. pielikumamno 2018. gada 1. jūlija stājas spēkā elektrisko un elektronisko iekārtu (turpmāk – iekārtu) jauns iedalījums (iepriekš bija 10 kategorijas, sākot ar 2018. gada 1. jūliju, būs 6 kategorijas), kā arī mainās atkritumu sagatavošanas atkārtotai izmantošanai, pārstrādes un reģenerācijas mērķi (MK noteikumu Nr. 388 4.pielikuma III daļa) atbilstoši Eiropas Parlamenta un Padomes 2012. gada 4. jūlija Direktīvai 2012/19/ES par elektrisko un elektronisko iekārtu atkritumiem (turpmāk – direktīva 2012/19/ES) un Dabas resursu nodokļa likumam.Dati par tirgū laisto, savākto, atkārtotai izmantošanai sagatavoto, pārstrādāto un reģenerēto atkritumu apjomu tiek izmantoti, lai noteiktu, vai iekārtu ražotāji un iekārtu apsaimniekotāji ir izpildījuši iekārtu atkritumu savākšanas, sagatavošanas atkārtotai izmantošanai, pārstrādes un reģenerācijas mērķus atbilstoši MK noteikumiem Nr. 388 un Ministru kabineta 2009. gada 3. novembra noteikumiem Nr. 1294 “Kārtība, kādā atbrīvo no dabas resursu nodokļa samaksas par videi kaitīgām precēm”. Iekārtu kategoriju maiņa kalendārā gada vidū padara minēto datu salīdzināšanu neiespējamu. Arī Eiropas Komisija Direktīvas 2012/19/ES ekspertu sanāksmē 2018. gada 30. janvārī ir norādījusi, ka dati par 2018. gadu būtu iegūstami, izmantojot iepriekšējo iekārtu kategoriju iedalījumu (sk. ekspertu sanāksmes protokola II. punkta otrajā ievilkumā sniegto informāciju[[1]](#footnote-3)).2) Direktīvas 2012/19/ES III pielikuma 4. punkts ir nepareizi pārtulkots latviešu valodā, nosakot, ka liela izmēra iekārtām visi ārējie izmēri pārsniedz 50 cm. Tādējādi rodas problēmas ar attiecīgās tiesību normas piemērošanu, tā kā minētais regulējums šobrīd attiecas tikai uz iekārtām, kuru visi ārējie izmēri pārsniedz 50 cm. Savukārt Direktīvas 2012/19/ES III pielikuma 5. punkts attiecas uz iekārtām, kur neviens ārējais izmērs nepārsniedz 50 cm, līdz ar to normatīvie akti neparedz regulējumu attiecībā uz iekārtām, kuru vismaz viens ārējais izmērs pārsniedz 50 cm. Vides aizsardzības un reģionālās attīstības ministrija (turpmāk – VARAM) atbilstoši Ministru kabineta 2010. gada 21. septembra instrukcijas Nr. 10 “Eiropas Savienības dokumentu tulkojumu izvērtēšanas, saskaņošanas un būtisku kļūdu labošanas kārtība” 8.punktam ir nosūtījusi Ārlietu ministrijai ar Valsts valodas centru saskaņoto ierosinājumu tulkojuma labojumam, uzsverot, ka ir nepieciešams noteikt, ka par lielām iekārtām uzskata iekārtas, kur vismaz viens ārējais izmērs pārsniedz 50 cm. Lai novērstu konstatētās problēmas, nepieciešams MK noteikumos Nr. 388 izdarīt šādus grozījumus:1. noteikt, ka iekārtu ražotāji un iekārtu atkritumu apsaimniekotāji datus par 2018. gada otro pusgadu sniedz atbilstoši iekārtu kategorijām un noteiktajiem sagatavošanas atkārtotai izmantošanai, pārstrādes un reģenerācijas mērķiem, kas ir spēkā līdz 2018. gada 30. jūnijam.
2. precizēt kritērijus liela izmēra iekārtām, nosakot, ka vismaz viens ārējais izmērs pārsniedz 50 cm.
 |
| 3. | Projekta izstrādē iesaistītās institūcijas un publiskas personas kapitālsabiedrības | Valsts vides dienests (turpmāk – VVD), Latvijas Elektrotehnikas un elektronikas rūpniecības asociācija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz:* 1258 elektrisko un elektronisko iekārtu ražotājiem;
* 4 videi kaitīgo preču atkritumu apsaimniekotājiem, kam ir tiesības saviem līgumpartneriem piešķirt atbrīvojumu no dabas resursu nodokļa samaksas par iekārtām[[2]](#footnote-4).
 |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts paredz, ka noteikt, ka iekārtu ražotāji un iekārtu atkritumu apsaimniekotāji datus par 2018. gada otro pusgadu sniedz atbilstoši iekārtu kategorijām un noteiktajiem sagatavošanas atkārtotai izmantošanai, pārstrādes un reģenerācijas mērķiem, kas ir spēkā līdz 2018. gada 30. jūnijam. Tiek precizēti kritēriji lielām iekārtām.Noteikumu projektam nav ietekmes uz maziem, vidējiem uzņēmumiem, mikrouzņēmumiem un jaunuzņēmumiem. Noteikumu projektam nav ietekmes uz Nacionālā attīstības plāna rādītājiem mikrolīmenī vai makrolīmenī.Noteikumu projektam nav ietekmes uz konkurenci.Noteikumu projekta ietekme uz vidi vērtējama pozitīvi, tā kā uzlabosies iekārtu un to atkritumu uzskaite.Noteikumu projektam nav ietekmes uz cilvēku veselību. Noteikumu projektam nav ietekmes uz nevalstiskajām organizācijām. Noteikumu projekts nepalielina administratīvo slogu, jo visu 2018. gadu tiks saglabāta pastāvošā iekārtu uzskaites sistēma, vienlaikus dodot iespēju iekārtu ražotājiem un iekārtu atkritumu apsaimniekotājiem veikt nepieciešamos pasākumus pārejai uz iekārtu klasifikāciju atbilstoši MK noteikumu Nr. 388 4. pielikuma III sadaļai, nodrošinot iekārtu atkritumu sagatavošanu atkārtotai izmantošanai, pārstrādi un reģenerāciju MK noteikumos Nr. 388 noteiktajā apmērā.  |
| 3. | Administratīvo izmaksu monetārs novērtējums | Administratīvo izmaksu monetāro novērtējumu aprēķina pēc šādas formulas:C = (f x l) x (n x b), kurC – informācijas sniegšanas pienākuma radītās izmaksas jeb administratīvās izmaksas;f –finanšu līdzekļu apjoms, kas nepieciešams, lai nodrošinātu noteikumu projektā paredzētos atkritumu masas un tilpuma attiecības mērījumus (stundas samaksas likme) – privātajā sektorā stundas likme ir aprēķināta, dalot vidējo mēneša algu privātajā sektorā (pēc Centrālās statistikas pārvaldes tīmekļvietnes [www.csb.gov.lv](http://www.csb.gov.lv) datiem 2017. gadā tā bija 915,00 *euro/*mēnesī) ar Darba likuma 131. panta pirmajā daļā minēto normālo darba laiku (40 stundas nedēļā x 4 = 160 stundas mēnesī) = 5,71 *euro*/stundā;l – laika patēriņš, kas nepieciešams, lai sagatavotu un informāciju – 1 darba diena – 8 stundas;n – subjektu skaits, uz ko attiecas projektā paredzētās informācijas sniegšanas prasības - 1262;b – cik bieži gada laikā projekts paredz informācijas sniegšanu – 1 reizes.C = (5,71x 8) x (1262 x 1) = 57648,16 *euro* |
| 4. | Atbilstības izmaksu monetārs novērtējums | Nav paredzams, ka iekārtu ražotājiem un iekārtu atkritumu apsaimniekotājiem radīsies atbilstības izmaksas.  |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | **Eiropas Parlamenta un Padomes 2012. gada 4. jūlija Direktīva 2012/19/ES par elektrisko un elektronisko iekārtu atkritumiem**. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
|  **1. tabulaTiesību akta projekta atbilstība ES tiesību aktiem** |
| **Eiropas Parlamenta un Padomes 2012. gada 4. jūlija Direktīva 2012/19/ES par elektrisko un elektronisko iekārtu atkritumiem** |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| III pielikuma 4.punkts | Noteikumu projekta 2.punkts | Pārņemts pilnībā. | Netiek noteiktas stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Informācija par citu **Eiropas Parlamenta un Padomes 2012. gada 4. jūlija Direktīva 2012/19/ES par elektrisko un elektronisko iekārtu atkritumiem** pārņemšanu ir sniegta likumprojekta “Atkritumu apsaimniekošanas likums” anotācijas V. sadaļā un MK noteikumu Nr. 388 anotācijā. |

|  |
| --- |
|  **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” (turpmāk – MK noteikumi Nr. 970) 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā.VARAM 2018. gada 23. aprīlī notika sanāksme, kurā piedalījās VVD, Latvijas Elektrotehniskās un elektroniskās rūpniecības asociācijas un iekārtu atkritumu apsaimniekotāju pārstāvji. Sanāksmes dalībnieki apsprieda noteikumu projektu un izteica priekšlikumus tā uzlabošanai.  |
| 2. | Sabiedrības līdzdalība projekta izstrādē | Noteikumu projekts 2018. gada 7. maijā ievietots VARAM tīmekļvietnē [www.varam.gov.lv](http://www.varam.gov.lv), līdz ar to ieinteresētajām personām bija iespēja izteikt viedokli un sniegt priekšlikumus. |
| 3. | Sabiedrības līdzdalības rezultāti | Sabiedrības līdzdalības rezultātā nav saņemti iebildumi un priekšlikumi.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VVD, Latvijas Elektrotehnikas un elektronikas rūpniecības asociācija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neietekmē iesaistīto institūciju funkcijas un uzdevumus.Jaunas institūcijas nav jāveido. Esošās institūcijas nav jāreorganizē. |
| 3. | Cita informācija | Nav. |

Vides aizsardzības un reģionālās attīstības ministrs Kaspars Gerhards

Vides aizsardzības un reģionālās attīstības ministrijas

valsts sekretārs Rinalds Muciņš

Doniņa 67026515

Ilze.Donina@varam.gov.lv

1. Eiropas Komisijas tīmekļvietne <http://ec.europa.eu/transparency/regexpert/index.cfm?do=groupDetail.groupMeeting&meetingId=2732> [↑](#footnote-ref-3)
2. VVD tīmekļvietne <http://www.vvd.gov.lv/public/fs/CKFinderJava/files/EEI_apsaimn_sistema_2018_04_03.pdf> [↑](#footnote-ref-4)